cyanic-selkie/wikianc huggingface dataset:
ওয়েস্ট ইন্ডিজ ক্রিকেট দল
এছাড়াও, লিয়ারি কনস্ট্যান্টাইন ওয়েস্ট ইন্ডিজ দলের শুরুর দিককার সেরা খেলোয়াড়দের একজন ছিলেন। তিনি ১৯২০ থেকে ১৯৩০-এর দশক পর্যন্ত টেস্ট ক্রিকেটে অংশগ্রহণ করেন। পরবর্তীতে তিনি রাজনীতিতে জড়িয়ে পড়েন।
ইতিহাস
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
সাফল্য গাঁথা
আন্তর্জাতিক ক্রিকেট কাউন্সিলের তত্ত্বাবধানে পরিচালিত বিশ্বকাপ ক্রিকেটে ওয়েস্ট ইন্ডিজ ক্রিকেট দল ১৯৭৫ ও ১৯৭৯ সালে দুইবার শিরোপা জয় করে। প্রথম ক্রিকেট দল হিসেবে পরপর দুইবার শিরোপা লাভের অধিকারীত্ব অর্জন করে। এছাড়াও প্রথম দল হিসেবে একাধারে ১৯৭৯, ১৯৮৩, ১৯৮৭ - এই তিনটি বিশ্বকাপ ক্রিকেট প্রতিযোগিতার ফাইনালে অংশ নিয়েছিল। ২০০৪ সালে দলটি আইসিসি চ্যাম্পিয়ন্স ট্রফি প্রতিযোগিতায় চ্যাম্পিয়ন হয়। একই বছর আইসিসি অনূর্ধ্ব-১৯ ক্রিকেট বিশ্বকাপ জয় করে। ২০০৯ সালে আইসিসি বিশ্ব টুয়েন্টি২০ প্রতিযোগিতায় সেমি-ফাইনাল পর্বে উত্তীর্ণ হয়।
মাঠসমূহ
thumb|250px|[[কুইন্স পার্ক ওভাল, ত্রিনিদাদ]] টেস্ট, ওয়ানডে এবং টুয়েন্টি২০ আন্তর্জাতিক ক্রিকেট খেলার জন্যে নিম্নেবর্ণিত ১১টি স্টেডিয়াম রয়েছে। স্টেডিয়ামগুলোয় কমপক্ষে একটি টেস্ট ম্যাচ অনুষ্ঠিত হয়েছে। ১১ জুলাই, ২০১১ পর্যন্ত বন্ধনীতে সংখ্যা হিসেবে টেস্ট, ওয়ানডে এবং টুয়েন্টি২০ তুলে ধরা হয়েছে:
আরো তিনটি একদিনের আন্তর্জাতিক ক্রিকেট খেলার উপযোগী স্টেডিয়াম আছে; কিন্তু তা টেস্ট খেলায় ব্যবহার করা হয় না। বন্ধনীতে একদিনের আন্তর্জাতিক ক্রিকেট খেলার মাঠ উল্লেখ করা হলো:-
স্পেটসনাজ
স্পেটসনাজ (спецназ), abbreviation for Войска специального назначения, tr. Voyska specialnogo naznacheniya (Special Purpose Forces) হল রাশিয়ার স্পেশাল ফোর্সসমূহের একটি সম্মিলিত নাম যা সোভিয়েত পরবর্তী বিভিন্ন রাষ্ট্রে ব্যবহার করা হয়ে থাকে। ঐতিহাসিকভাবে, এই টার্মটি মিলিটারি সামরিক গোয়েন্দা সংস্থা জিআরইউ (স্পেটসনাজ জিআরইউ) দ্বারা নিয়ন্ত্রিত বিশেষ সামরিক ইউনিটকে বোঝায়। এছাড়াও এটি বিশেষ কাজে ব্যবহৃত ইউনিট বা সোভিয়েত পরবর্তী দেশেসমূহের অন্যান্য মন্ত্রণালয়ের টাস্ক ফোর্সকে (যেমন, জরুরি অবস্থা মন্ত্রণালয় কর্তৃক গঠিত স্পেশাল রেসকিউ ইউনিট) বোঝায়।
যেহেতু স্পেটসনাজ রাশিয়ান শব্দ সেহেতু সাধারণভাবে এটি দ্বারা রাশিয়ান বিশেষ বাহিনীর ইউনিটকেই নির্দেশ করে কিন্তু সোভিয়েত পরবর্তী দেশগুলোর গোয়েন্দা সংস্থাও যেহেতু সাবেক সোভিয়েত ইন্টিলিজেন্স থেকেই উৎপত্তি হয়েছে সেহেতু অন্যান্য কয়েকটি দেশও স্পেটসনাজ টার্মটি ব্যবহার করে থাকে।
ব্যুৎপত্তি
রাশিয়ান বর্ণমালা spetsnaz এবং osnaz হয় দলমাত্রিক বর্ণমালা টিপিক্যাল সোভিয়েত যুগের রাশিয়ার <sup class="noprint Inline-Template" style="margin-left:0.1em; white-space:nowrap;">&#x5B; <span about="#mwt29" data-mw="{ & quot;attribs & quot;:[ [{&amp;quot;txt&amp;quot;:&amp;quot;title&amp;quot;},{&amp;quot;html&amp;quot;:&amp;quot;What does 'typical' mean in this context, and according to whom?<span typeof=\&amp;quot;mw:Nowiki\&amp;quot; data-parsoid=\&amp;quot;{}\&amp;quot;> (June 2017)&amp;quot;}] ]}" title="What does 'typical' mean in this context, and according to whom? (June 2017)" typeof="mw:ExpandedAttrs">স্পষ্টকরণের প্রয়োজন   &#x5D; স্প্রেসিয়ালনোভো নাজনাচেনিয়া এবং ওসোবোভো নাজনাচনিয়া, উভয়ের জন্যই "বিশেষ উদ্দেশ্য" হিসাবে ব্যাখ্যা করা যেতে পারে।সিলেবাসিক সংক্ষিপ্ত রূপ হিসাবে এগুলি সাধারণত মূলধন হয় না।
এগুলি হ'ল সাধারণ পদ যা বিভিন্ন সোভিয়েত বিশেষ ক্রিয়াকলাপ (স্পেটোস্পেরেটসিয়া) ইউনিটের জন্য ব্যবহৃত হত।এছাড়াও, অনেক চেকা এবং অভ্যন্তরীণ ট্রুপস ইউনিট (যেমন ওএমএসডন এবং ওডন ) ওসোভো নাজনাচেনিয়াকেও তাদের পুরো নামগুলিতে অন্তর্ভুক্ত করে।বিশেষ কাজগুলো নির্ধারিত নিয়মিত বাহিনী মাঝে মাঝে যেমন spetsnaz এবং osnaz যেমন শর্তাবলী দ্বারা উল্লেখ করা হয়।
স্পেটসনাজ পরবর্তীকালে বিশেষ ( স্পেটসিয়ালনোভো ) উদ্দেশ্য ( নাজনাচেনিয়া ) বা বিশেষ ক্রিয়াকলাপ (স্পেটসোপরেটসিয়া; স্পিক অপ্স ) বাহিনীকে বিশেষভাবে উল্লেখ করেছে এবং শব্দের ব্যাপক ব্যবহার তুলনামূলকভাবে সাম্প্রতিক, পরবর্তী-পরবর্তী পেরেস্ট্রোকের রাশিয়ান ভাষায় বিকাশ।১৯ 1980০ এর দশকের শেষদিকে মিখাইল গর্বাচেভের গ্লাসনস্ট ("উন্মুক্ততা") নীতির অধীনে বহু রাষ্ট্রীয় গোপনীয়তা প্রকাশ না হওয়া পর্যন্ত সোভিয়েত জনগণ তাদের দেশের বিশেষ বাহিনী সম্পর্কে খুব কমই জানত।
সাপ্টিবাড়ী ইউনিয়ন
সাপ্টিবাড়ী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ১১.৩০২ বর্গকিমি এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,০৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।
নামকরণ
সাপ্টিবাড়ী মৌজা ও গ্রামের নামানুসারে এ ইউনিয়নের নাম রাখা হয় সাপ্টিবাড়ী ইউনিয়ন।
অবস্থান
এ ইউনিয়নের পাশাপাশি সারপুকুর ভেলাবাড়ী ও মগলহাট ইউনিয়ন পরিষদ আছে।
গ্রাম ও মৌজা
মৌজার সংখ্যা: ৬টি
গ্রামের সংখ্যা:
যোগাযোগ ব্যবস্থা
লালমনিরহাট জেলা শহর থেকে আদিতমারী রোডস্থ প্রায় ৪ কি.মি. পশ্চিমে অবস্থিত। লালমনিরহাট মিশনমোড় থেকে রিক্সা বা অটোরিক্সায় উঠে মাত্র ১০ টাকা ভাড়ায় সাপ্টিবাড়ী হাই স্কুলের পাশে পুরাতন ইউনিয়ন পরিষদে আসা যায়।
ইউসুফ এস্টেস
ইউসুফ এস্টেস একজন আমেরিকান মুসলিম যাজক যিনি ১৯৯১ সালে খ্রিস্টধর্ম থেকে ইসলাম ধর্মে ধর্মান্তরিত হয়েছেন। তিনি ১৯৯০ সাল থেকে "যুক্তরাষ্ট্র কারা ব্যুরো" নামক প্রতিষ্ঠানের যাজক ছিলেন। তিনি ২০০০ সালের সেপ্টেম্বর জাতিসংঘে অনুষ্ঠিত জাতিসংঘের বিশ্ব শান্তি সম্মেলনে ধর্মীয় নেতাদের মধ্যে মুসলিমদের প্রতিনিধি ছিলেন।
ব্যক্তিগত জীবন
ইউসুফ এস্টেস ওহাইওতে জন্মগ্রহণ করেন এবং টেক্সাসের হিডস্টনে একটি এংলো প্রাচীন ইংরেজি ভাষী প্রোটেস্ট্যান্ট পরিবারে বেড়ে ওঠেছিলেন। ১৯৯১ সালে মোহাম্মেদ নামের এক মিশরীয় মুসলিমের সাথে পরিচিত হয়ে তিনি ইসলাম ধর্মে ধর্মান্তরিত হন।
ইসলামিক কর্মকাণ্ড
২০০৪ সাল থেকে ইউসুফ এস্টেস ইসলাম চ্যানেল এবং পিস টিভিতে নিয়মিত বিভিন্ন অনুষ্ঠানে উপস্থিত হন। এছাড়াও হুদা টিভিতেও তিনি বক্তব্য রাখেন যেটি সাপ্তাহিক ২৪ ঘণ্টা বিভিন্ন ইসলামিক অনুষ্ঠানসহ সার্বক্ষণিক বিনামূল্যে সারা বিশ্বব্যাপী বিভিন্ন দেশে স্যাটেলাইট ও ইন্টারনেটে সম্প্রচারিত হয়। তিনি নিজ উদ্যোগে গাইড আস টিভি নামের একটি টিভি চ্যানেল প্রতিষ্ঠা করেন যেটি হল আমেরিকার প্রথম চব্বিশ ঘণ্টা প্রচারিত ইসলামিক টিভি চ্যানেল।
জোসেপ প্লা
জীবনী
বাইক্স এমপোরদা থেকে সদুপায়ে ব্যবসাকারী এক গ্রামীণ ব্যবসায়ীর পুত্র তিনি। জিরোনা থেকেই তিনি উচ্চ বিদ্যালয় ডিপ্লোমা ডিগ্রীলাভ করেন এবং সেখানেই ১৯০৯ সালে তিনি কলেজিও দ্য লস ম্যারিস্টাস (ম্যারিস্ট বিদ্যালয়) এর একজন বোর্ডিং ছাত্র হন। তার শেষ প্রাতিষ্ঠানিক বছর (১৯১২-১৩)-এ কোন প্রকার কোর্স না করেই তাকে চূড়ান্ত পরীক্ষা দিতে হয় কারণ তাকে বোর্ডিং বিদ্যালয় থেকে বহিষ্কার করা হয়। ১৯১৩ সালে তিনি বার্সেলোনা বিশ্ববিদ্যালয়ে বিজ্ঞান বিভাগে ভর্তি হয়ে মেডিসিনে পড়তে থাকেন। তবে কোর্সের মাঝামাঝিস সময়ে তিনি তার মন পরিবর্তন করেন এবং আইন বিভাগে ভর্তি হন। বিশ্ববিদ্যালয়ে থাকাকালীন তিনি যে শূন্যতা বোধ করেছিলেন, তা তাকে যৌবনের বিভিন্ন বুদ্ধিবৃত্তিক বস্তুর প্রতি ঝোঁক যেমন বার্সেলোনা অ্যাটেনেও ক্লাব, এর পাঠাগার এবং ড. জোয়াকুইম বোরালেরাস-এর নেতৃত্বে এবং জোসেপ মারিয়া দ্য সাগারা, ইউজেনি ডি'ওরস ও ফ্রান্সেস পুজোলস প্রভৃতি তারকার উপস্থিতিতে পরিচালিত অন্যান্য দৈনিক টার্টুলিয়া (আলোচনার দল) বা অন্যান্য বস্তুর প্রতি আকর্ষণকে দমাতে পারেনি। পিও বারোজার প্রতি তার প্রশংসা এই সময় থেকেই শুরু হয় যিনি তার প্রজন্মের একজন ধ্রুবক রেফারেন্স এবং আলেকজান্ড্রে প্লানা, একজন শৈশবের বন্ধু ও শিক্ষক যাকে তিনি ঊনবিংশ শতাব্দির দাম্ভিক শৈলী থেকে সরে আসার অনুপ্রেরণা মানেন এবং "বুদ্ধিমত্তা, স্বচ্ছতা ও সরলতা" ভিত্তিক "পুরো বিশ্বের জন্য সাহিত্য" বিষয়ক চিন্তার সমর্থন পান যা তার পুরো সাহিত্যিক কর্মজীবন জুড়েই বিদ্যমান ছিল।
১৯১৯ সালে তিনি আইন বিভাগ থেকে ডিগ্রীলাভ করেন এবং সাংবাদিকতায় কাজ করতে থাকেন। প্রথমে তিনি লাস নোটিশিয়াস (সংবাদ) এ কাজ করেন এবং পরবর্তীতে রাত্রিভিত্তিক প্রকাশনাপত্রিকা লা পাবলিসিদাদ (প্রচার)-এ কাজ করেন। তিনি প্যারিস, মাদ্রিদ, পর্তুগাল, ইতালি, বার্লিন প্রভৃতি ইউরোপীয় শহরে কাজ করেন। তার নিজের অঞ্চল বাইক্স এমপোরদায় “লিগা রিজিওনালিস্তা” (আঞ্চলিক লীগ)” এর মাধ্যমে তিনি ১৯২১ সালে কাতালান জাতীয়তাবাদীর ডিপুটাডো (পার্লামেন্টের সদস্য) নির্বাচিত হন। ১৯২৪ সালে প্রিমো দ্য রিভেরার শাসনাধীনে তিনি সামরিক কার্যধারার মধ্যদিয়ে যান এবং নির্বাসন প্রাপ্ত হন কারণ তিনি ম্যাজোর্কায় প্রকাশিত এল দিয়া (দিন) পত্রিকাতে স্প্যানিশ সামরিকা ধারা সম্পর্কিত একটি বিতর্কিত লেখনী লেখেন।
এপ্রিল, ১৯৩১ সালে প্রজাতন্ত্র ঘোষণার দিন, সকালে কাম্‌বো তাঁকে মাদ্রিদ যেতে আমন্ত্রণ করেন লা ভেউর একজন সংসদীয় সদস্য হিসেবে এবং প্রজাতন্ত্রের প্রথম দিন দেখবার সুবর্ণ সুযোগ লাভ করেন। এই কয়েক মাসের উল্লেখযোগ্য ঘটনাম মাদ্রিদের বই, যার ঐতিহাসিক মূল্য অসীম, সেই বইটি হল এল অ্যাডভেন্টিমিয়েন্টো দ্য লাঁ রিপাবলিকা (প্রজাতন্ত্রের আবাহন)। তিনি মাদ্রিদে প্রজাতন্ত্রের সময়টাতে ছিলেন, সংসদের বিষয়ে রচনা লেখেন যা তাঁকে স্প্যানিশ রাজনৈতিক ও সাংস্কৃতিক রুই-কাৎলাদের সাথে মিশবার সুযোগ এনে দেউ। প্লা, যিনি প্রজাতন্ত্র-বিরোধী বা স্বৈরাচার-বিরোধী কোনটাই ছিলেন না, বরং একজন প্রাগম্যাটিস্ট ছিলেন। তিনি বিশ্বাস করতেন যে নতুন রাজনৈতিক ধারা স্পেনে আসবে যদি এটিকে ফরাসি প্রজাতন্ত্রের ন্যায় করা যায়। এমনকি ধীরে ধীরে তিনি তিনি ঘটনাচক্রে মোহমুক্ত হতে উঠছিলেন যতদিন না তিনি একে “একটি ক্ষিপ্ত এবং ধ্বংসাত্মক পাগলামি” হিসেবে বিবেচনা করেন।
উলপাহাড়ী
উলপাহাড়ী হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের বীরভূম জেলার রামপুরহাট মহকুমার মহম্মদ বাজার সমষ্টি উন্নয়ন ব্লকের অন্তর্গত একটি উপজাতিপ্রধান গ্রাম।
গ্রাম সম্বন্ধ্যে
বিগত প্রায় দুশত বছর ধরে সাঁওতাল জনজাতির লোকেরা এই গ্রামে বসবাস করছেন। বর্তমানে গ্রামটিতে মোটামুটিভাবে ৭৬টি পরিবার বসবাস করছে। গ্রামটি জঙ্গল পরিবৃত এবং বসবাসকারী সাঁওতালদের প্রচেষ্টায় তারা শালপাতা ব্যবহার করে নিত্য প্রয়োজনীয় প্রসাধনী তথা থালা, বাটি, গ্লাস ইত্যাদি তৈরীর কাজে নিজেদের নিযুক্ত করেছেন।
শিক্ষা
উলপাহাড়ী গ্রামটিতে একটি প্রাথমিক বিদ্যালয় আছে, যা "উলপাহাড়ী প্রাথমিক বিদ্যালয়" নামে পরিচিত। বিদ্যালয়টি "বীরভূম জেলা প্রাথমিক বিদ্যালয় পরিষদ"-এর রক্ষনাবেক্ষণাধীন। গ্রামটিতে কোনো মাধ্যমিক বা উচ্চমাধ্যমিক স্তরের বিদ্যালয় নেই।
ভাষা
উলপাহাড়ী গ্রামটি জঙ্গল পরিবৃৃৃত হওয়ার কারণে বহুবছর এটি বহির্জগৎ থেকে প্রায় বিচ্ছিন্ন ছিলো। উলপাহাড়ীর প্রায় প্রত্যেক অধিবাসীই সাঁওতালভাষী। গ্রামটির সাথে সংযোগ স্থাপনের ভাষা স্থানীয়ভাবে সাঁওতালি হওয়ার উলপাহাড়ী প্রাথমিক বিদ্যালয় সাঁওতালির সাথে বাংলা ও ইংরেজি ভাষায়ও শিক্ষা দেওয়া হয়।
সংস্কৃতি
সাঁওতালরা মূলত অস্ট্রিক জনজাতির অন্তর্গত যদিও বেশকিছু ক্ষেত্রে জনজাতির মিশ্রণ ঘটে থাকাটা স্বাভাবিক। তারা নিজেদের গ্রামে একে-অপরের সাথে কথ্য ভাষা সাঁওতালির ব্যবহার করে থাকেন। তারা "হোড়" থেকে "দিকু" গ্রামগুলিতে গেলে তাদের সাথে যোগাযোগ স্থাপনের জন্য বাংলা ভাষাতেই স্বাচ্ছন্দ্যবোধ করেন। তারা নিজেদের সাঁওতাল জনগোষ্ঠীকে "হোড়" এবং অসাঁওতালদেরকে "দিকু" বলে চিহ্নিত করেন। উলপাহাড়ী গ্রামটির জনসংখ্যা যেমন কম, গ্রামটি তেমনই নিম্নবিত্ত। তাদের সংস্কৃতিতে প্রাচীনত্বের ছোঁয়া আছে। তাদের উদযাপিত কিছু অনুষ্ঠান হলো, মকর পরব, বাহা পরব, বাঁদনা পরব, করমা পরব ইত্যাদি। নিত্যদিনে মূলত তারা ঘরে তৈরী মদ্য পানীয় হাঁড়িয়া পান করেন, যা মহুয়া, চাল, ইস্ট, গুড় ইত্যাদি ব্যবহার করে তৈরী করা হয়ে থাকে।
শিবপাহাড়ী
উলাপাহাড়ী গ্রামেরই একটি অঞ্চলের নাম শিবপাহাড়ী। এখানেই জয়দ্রথের প্রাচীন শিবলিঙ্গটি রয়েছে, যা মহাভারতের সমসাময়িক। ইতিহাস কুখ্যাত কালাপাহাড় এই শিবলিঙ্গটিকে একাধিক খণ্ডে খণ্ডিত করেন। এখানেই জয়দ্রথ মাসের পর মাস চতুষ্পদযুক্ত শিবলিঙ্গের সম্মুখে ধ্যানমগ্ন হয়ে শিবের আরাধনা করেছিলেন। জয়দ্রথের রণে মৃত্যুর ভবিষ্যৎ বাণী শুনে তার পিতা অভিসম্পাত দিয়ে বলেছিলেন যে, যে তার পুত্রের মস্তক ভূলুণ্ঠিত করবে তার মস্তক শতধা বিদীর্ণ হবে। কুরুক্ষেত্রের যুদ্ধে অর্জুনের অর্ধচন্দ্রাকৃতি বাণে জয়দ্রথের মস্তক উড়ে এসে এই স্থানে তার পিতা সন্ধ্যাবন্দনারত বৃদ্ধক্ষত্রের কোলে এসে পড়ে। রাজা বৃদ্ধক্ষত্র না বুঝে বা পুত্রের ছিন্নমুণ্ড দেখে উঠে দাঁড়ান। ফলে এই মাথা মাটিতে পতিত হওয়ায় তার নিজের মাথাও শত ভাগে বিদীর্ণ হয়।
সামাজিক ও ধর্মীয় জীবন
উলাপাহাড়ীতে বসবাসকারী প্রত্যেকেই সাঁওতাল। গ্রামটিতে কোনো মন্দির না থাকলেও পূজা করার একটি বেদী রয়েছে। তারা হিন্দু দেব-দেবী সরস্বতী, কালী প্রভৃতির পূজার্চনা করে থাকেন। হিন্দু ধর্ম ছাড়াও তারা সরনা ধর্ম অনুসরণ করেন। তারা মারাঙবুরু, যাহেরায়েরা ও মাঁঝিতে বিশ্বাস রাখেন। সাঁওতালিরা কালসিং, লকছেরা, বেউদরং প্রভৃতি ভৌতিক ও আধ্যাত্মিক চরিত্রগুলির চর্চাও করেন। গ্রামের ধর্মযাজক হলেন নাইকী বা শমন ওঝা। দেব-দেবীকে তুষ্ট করতে পশুবলি দেওয়ার প্রথা সাঁওতালদের মধ্যে অতি প্রচলিত।
সামষ্টিক ইতিহাস
সামষ্টিক ইতিহাস বা সামগ্রিক ইতিহাস (Macrohistory) বিশ্ব ইতিহাসের বৃহত্তর, দীর্ঘমেয়াদী প্রবণতা খুঁজে বের করে চূড়ান্ত নিদর্শনগুলির সন্নিকট বিবরণের তুলনা করে। এটি পরিবর্তনের শিকড় তথা সমাজের বিকাশের পথ বা ঐতিহাসিক প্রক্রিয়া নির্ধারণের জন্য একটি তুলনামূলক বা বিশ্ব-ঐতিহাসিকদের দৃষ্টিভঙ্গির পক্ষে।
একটি সামষ্টিক অধ্যয়নের গবেষণায় জাপানি সামন্তবাদ এবং ইউরোপীয় সামন্তবাদ পরীক্ষা করা যেতে পারে তা নির্ধারণ করার জন্য যে সামন্ত কাঠামো কিছু শর্তের কারণে একটি অনিবার্য ফলাফল কিনা। সামষ্টিক ইতিহাসের অধ্যয়ন প্রায়শই "অনুমান করে যে সামষ্টিক ইতিহাসের প্রক্রিয়াগুলি ব্যাখ্যাযোগ্য এবং বোধগম্য উপায়ে নিজেদের পুনরাবৃত্তি করে।" এই পদ্ধতিটি সমগ্র মানবতার বিকাশের ধাপগুলি চিহ্নিত করতে পারে, যেমন: বৃহত্তর যৌক্তিকতার প্রতি বৃহৎ আকারের দিকনির্দেশনা, বৃহত্তর আজাদী বা উৎপাদনশীল শক্তি এবং সাম্যবাদী সমাজের উন্নয়ন, অন্যগুলোর মধ্যে।
ধারণা
সামষ্টিক ইতিহাস ক্ষুদ্র ইতিহাস থেকে ভিন্ন, ক্ষুদ্র ইতিহাসের মধ্যে রয়েছে ইতিহাসের একক ঘটনার কঠোর ও গভীর অধ্যয়ন। যাইহোক, এই দুটিকে একত্রিত করা যেতে পারে যেমন: দাসত্ব-পরবর্তী সমাজের বৃহত্তর প্রবণতাগুলি অধ্যয়ন করার ক্ষেত্রে, যার মধ্যে রয়েছে পৃথক বিষয়বস্তু ও ছোট গোষ্ঠীর নিরীক্ষণ। সামষ্টিক ইতিহাসকে ইতিহাস লিখনধারা থেকেও পৃথক করা হয়, কারণ ইতিহাস লিখনধারা ঐতিহাসিক রচনাগুলিকে "একটি বর্ণনামূলক গদ্য বক্তৃতা আকারে একটি মৌখিক কাঠামো" হিসাবে স্বীকৃতি দেয়।" গারি ট্রম্পফের মতে, "সামষ্টিক ইতিহাস ইতিহাস লিখনধারার অন্তর্ভুক্ত, কিন্তু সামষ্টিক ইতিহাস কাল্পনিক বা অনুমানমূলক পরিবর্তনের বিস্তৃত বিবরণী গ্রহণ করে, যা ইতিহাস লিখন দ্বারা সীমাবদ্ধ নয়।"
সামষ্টিক ইতিহাসের চারটি "ধারণা কাঠামো" রয়েছে – যা অতীতের ঘটনাগুলো দেখাতে পারে:
উদাহরণ
সামষ্টিক ইতিহাস বিশ্লেষণের উদাহরণগুলোর মধ্যে রয়েছে অসভাল্ট স্পেংলার দাবি, যে সভ্যতার আয়ু সীমিত এবং শেষ পর্যন্ত সেগুলো ক্ষয় হয়ে যায়। এছাড়া রয়েছে আর্নল্ড জোসেফ টয়েনবির সভ্যতার উত্থান ও পতনের ব্যাখ্যার ঐতিহাসিক বিশ্লেষণ, যা তাঁর কর্ম দ্বারা অনুপ্রাণিত অন্যান্য ঐতিহাসিকদের গবেষণারও অন্তর্ভুক্ত হয়েছিল, যেমন: উইলিয়াম হার্ডি ম্যাকনিলের দ্য রাইজ অফ দ্য ওয়েস্ট। আইন জালুতের যুদ্ধ এবং প্রারম্ভিক মঙ্গোল বিজয়কে অনেক ইতিহাসবিদ সামষ্টিক ঐতিহাসিক গুরুত্বের বিষয় বলে মনে করেন। আইন জালুতের যুদ্ধ মঙ্গোল বিজয়ের মাঝে ঢেউ তৈরি করে এবং এই যুদ্ধে প্রথমবারের মতো তারা কখনও নির্ণায়কভাবে পরাজিত হয়েছিল। অন্যদিকে, প্রথম দিকের মঙ্গোল বিজয়গুলো দূরপাল্লার বাণিজ্যের উদ্দেশ্যে পরিচালিত হয়েছিল, কিন্তু ইউরেশিয়া অঞ্চলে তাদের বাণিজ্য সম্পর্ক স্থিতিশীল হওয়ার সময় তথাকথিত প্যাক্স মঙ্গোলিকার আবির্ভাব না হওয়া পর্যন্ত বাণিজ্য সংযোগ বিঘ্নিত হয়।
বলাসনা রাজ্য
বলাসনা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বলাসনা গ্রামে, যা বর্তমানে গুজরাত রাজ্যের মেহসানা জেলায় অবস্থিত৷
ইতিহাস
ইদার রাজ্যর মহারাজা বিরামদাসজীর পুত্র গোপালদাসজী এই রাজ্যের প্রতিষ্ঠা করেন৷ রাজ্যটি ৫৪ বর্গ কিলোমিটার বা ২১ বর্গমাইল ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ ঐ বছর রাজ্যটির রাজস্বে পরিমান ছিলো ৫,৯৫৩ ভারতীয় মুদ্রা, যার ২৮০ ভারতীয় মুদ্রা কর হিসাবে বরোদা রাজ্যকে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর বলাসনা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
শাসকবর্গ
বলাসনা দেশীয় রাজ্যের শাসকগণ রাঠোর রাজবংশীয় এবং তারা ১৮১২ এর পরে ঠাকুর সাহেব উপাধিতে ভূষিত হতেন৷
গংগাপুর ইউনিয়ন
গংগাপুর বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।
আয়তন
গংগাপুর ইউনিয়নের আয়তন ১০,৯৮২ একর।
জনসংখ্যার উপাত্ত
২০১১ সালের আদমশুমারি অনুযায়ী গংগাপুর ইউনিয়নের মোট জনসংখ্যা ১৬,৭২৪ জন। এর মধ্যে পুরুষ ৮,২৪৫ জন এবং মহিলা ৮,৪৭৯ জন। মোট পরিবার ৩,৬০৬টি।
মুসাররাত নাজির
মুসাররাত নাজির খাজা (জন্ম: ১৩ ই অক্টোবর ১৯৪০) হলেন একজন পাকিস্তানি- কানাডীয় গায়িকা এবং চলচ্চিত্র অভিনেত্রী, যিনি অনেক উর্দু ও পাঞ্জাবি ভাষার চলচ্চিত্রে অভিনয় করেছিলেন। তিনি বহু বছর বিরতির পরে একক গান গেয়েছেন যার বেশিরভাগই হল বিবাহ এবং লোকসঙ্গীত নিয়ে।
প্রাথমিক জীবন
তার বাবা-মা ছিলেন মধ্যবিত্ত এবং লাহোরের কাশ্মীরি বংশোদ্ভূত পাঞ্জাবি। তার বাবা খাজা নাজির আহমেদ লাহোর মিউনিসিপ্যাল কর্পোরেশনে নিবন্ধিত ঠিকাদার হিসেবে কাজ করতেন। তার জীবনের প্রথম দিকে, তার বাবা-মা চেয়েছিলেন যে তিনি একজন ডাক্তার হোন, এবং তাকে তাদের সামর্থ্যঅনুযায়ী সর্বোত্তম সম্ভাব্য শিক্ষা প্রদান করেছিলেন। মুসাররাত ম্যাট্রিকুলেশন পরীক্ষায় (দশম শ্রেণী) উত্তীর্ণ হয়ে পরবর্তীতে লাহোরের কিন্নৈর্ড কলেজ থেকে ইন্টারমিডিয়েট পরীক্ষায় (দ্বাদশ শ্রেণী) উত্তীর্ণ হয়েছিলেন।
ব্যক্তিগত জীবন
তিনি ১৯৪০ সালের ১৩ অক্টোবর জন্মগ্রহণ করেছিলেন। তিনি চিকিৎসক আরশাদ মজিদের সাথে বিবাহ বন্ধনে আবদ্ধ হয়েছেন এবং ১৯৬৫ সাল থেকে কানাডায় বসবাস করছেন।
অ্যালান মেলভিল
অ্যালান মেলভিল (Alan Melville; জন্ম: ১৯ মে, ১৯১০ - মৃত্যু: ১৮ এপ্রিল, ১৯৮৩) নর্দার্ন কেপের কার্নার্ভন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে নাটালের প্রতিনিধিত্ব করেছেন।
দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। কখনোবা ব্যাটিং উদ্বোধনেও তাকে দেখা যেতো। এছাড়াও, ডানহাতে লেগ ব্রেক ও গুগলি বোলার ছিলেন তিনি। পরবর্তীকালে অফ ব্রেকের দিকে ঝুঁকে পড়েন। ১৯৩৮ থেকে ১৯৪৯ সময়কালে দক্ষিণ আফ্রিকার পক্ষে ১১ টেস্টে অংশ নিয়েছেন।
প্রারম্ভিক জীবন
মাইকেলহাউসে অধ্যয়ন করেন মেলভিল। ছাত্রাবস্থাতেই ১৯২৮-২৯ মৌসুমে নাটালের পক্ষে প্রথমবারের মতো অংশগ্রহণ করেন। প্রথম-শ্রেণীর ক্রিকেটের প্রথম খেলাতেই চমৎকার ক্রীড়ানৈপুণ্য প্রদর্শন করেন। দ্বিতীয় ইনিংসে ট্রান্সভালের বিপক্ষে ৭১ রান দিয়ে পাঁচ উইকেট তুলে নেন। ১৯২৯ সালে দক্ষিণ আফ্রিকা দলের ইংল্যান্ড সফরের প্রাক্কালে আয়োজিত প্রস্তুতিমূলক খেলায় অংশগ্রহণ করেন। এটি ছিল তার নিজস্ব দ্বিতীয় খেলা। তিনি ১২৩ রান তুলেন ও নাটালের পক্ষে দ্বিতীয় উইকেট জুটিতে জ্যাক সিডলের সাথে ২৮৩ রান সংগ্রহ করেন। এছাড়াও খেলায় তিনি আরও চার উইকেট লাভ করেছিলেন। এ সাফল্যে তার বাবা সফরকারী দলের সাথে অন্তর্ভূক্তির বিষয়ে কথা বলেন। কিন্তু সিদ্ধান্ত নেয়া হয় যে, পড়াশোনা চালিয়ে যাবার স্বার্থে ১৯২৯ সালের পর অক্সফোর্ড বিশ্ববিদ্যালয়ে অধ্যয়ন করবেন।
অক্সফোর্ডে ফ্রেসম্যান একাদশের প্রস্তুতিমূলক খেলায় মেলভিল অপরাজিত সেঞ্চুরি হাঁকান। এরপর থেকেই অক্সফোর্ড বিশ্ববিদ্যালয় দলের পক্ষে পরবর্তী চার বছর নিয়মিত খেলোয়াড় হিসেবে অংশ নেন। এছাড়াও প্রতি বছরই ব্লু লাভ করেন তিনি।
মে, ১৯৩০ সালে অক্সফোর্ডের সদস্যরূপে প্রথমবারের মতো প্রথম-শ্রেণীর ক্রিকেটে অংশ নেন। কেন্টের বিপক্ষে ঐ খেলায় তিনি ৭৮ রান তুলেছিলেন। পরের খেলায় ইয়র্কশায়ারের বিপক্ষে ১১৮ রান তুলেন। তবে, খেলায় ধারাবাহিকতা রক্ষা করতে পারেননি তিনি। ৩২.৮৩ গড়ে ৫৯১ রান ও ১৯ উইকেট পেলেও রান দিয়ে ফেলেন বেশি। বিশ্ববিদ্যালয়ের খেলায় ক্যামব্রিজ বিশ্ববিদ্যালয়ের বিপক্ষে ব্যাট বা বল হাতে তেমন সফলতা পাননি।
১৯৩৪-৩৫ মৌসুমের শীতকালে মেলভিল অ্যাপেন্ডিসাইটিসে আক্রান্ত হন। সুস্থ হবার পর ঐ মৌসুমে দলকে নেতৃত্ব দেন। কয়েকটি খেলায় অনুপস্থিতি স্বত্ত্বেও ব্যক্তিগতভাবে বেশ সফল মৌসুম অতিবাহিত হয় তার। ব্যাটিং গড়ে সাসেক্সের চ্যাম্পিয়নশীপে শীর্ষস্থানে ছিলেন। ৪০.৫১ গড়ে ১৯০৪ রান তুলেন তিনি। তবে, দলটির ক্ষেত্রে মিশ্র মৌসুম অতিবাহিত হয়। কাউন্টি চ্যাম্পিয়নশীপে দলটি সপ্তম স্থানে অবস্থান করে। ১৯৩৫ মৌসুম শেষে সাসেক্সের অধিনায়কত্ব থেকে নিজেকে প্রত্যাহার করে নেন। ১৯৩৬ মৌসুমে সাসেক্সে অনিয়মিতভাবে খেলেন। তাস্বত্ত্বেও মৌসুমটি ছন্দোময় কাটে তার। ১৯৩৬ সালে ভারত একাদশের বিপক্ষে কাউন্টির পক্ষে সর্বশেষ খেলায় প্রথম-শ্রেণীর ক্রিকেটে ব্যক্তিগত সর্বোচ্চ রান তুলেন ১৫২। মৌসুম শেষ হলে তিনি ইংল্যান্ড ত্যাগ করে দক্ষিণ আফ্রিকায় চলে যান। সেখানে তিনি জোহেন্সবার্গ স্টক এক্সচেঞ্জে চাকরি নেন।
দক্ষিণ আফ্রিকায় অবস্থান
দক্ষিণ আফ্রিকায় জোহেন্সবার্গভিত্তিক ওয়ান্ডেরার্স ক্রিকেট ক্লাবের অধিনায়কের দায়িত্বভার লাভ করেন। ডিসেম্বর, ১৯৩৬ সালে ট্রান্সভালের বিপক্ষে প্রথমবারের মতো খেলায় অংশ নেন। তবে ঐ মৌসুমে কারি কাপে ট্রান্সভালের সদস্যরূপে অংশগ্রহণ করেননি তিনি। পরের বছর কারি কাপের সাত খেলার মধ্যে ছয়টিতে অধিনায়কত্ব করেন। নাটালের সাথে দলকে যৌথভাবে শিরোপা বিজয়ের সাথে যুক্ত করেন তিনি। ব্যাট হাতে তিনি খুব কমই সফলকাম হয়েছেন। ১৫.৫৭ গড়ে ১০৯ রান তুলেন ও কোন বোলিং করেননি। অথচ ১৯৩৬ সালে ইংল্যান্ড থেকে দক্ষিণ আফ্রিকায় প্রত্যাবর্তনকালীন তিনি বোলিং করতেন।
তার এই ক্রীড়াশৈলীর অবস্থান স্বত্ত্বেও মেলভিল দক্ষিণ আফ্রিকার অধিনায়ক হিসেবে মনোনীত হন ও ১৯৩৮-৩৯ মৌসুমে দলকে নিয়ে ইংল্যান্ড সফরে যান। এ সিরিজের মাধ্যমেই তার টেস্ট অভিষেক ঘটে। ঐ সময়ে পাঁচ খেলা আয়োজন করা হতো। উইজডেন উল্লেখ করে যে, উভয় দলই ধীরগতিতে অগ্রসর হবার নীতি অবলম্বন করে। অসীম সময়ের টেস্ট হওয়ায় ফলাফলের সম্ভাবনা না হলে ১০ দিন পর ড্রয়ে পরিণত হবে। সিরিজের তৃতীয় খেলায় জয়লাভ করে ইংল্যান্ড দল ও বাদ-বাকী টেস্টগুলো ড্রয়ে পরিণত হয়।
জম্মু (দ্ব্যর্থতা নিরসন)
জম্মু হল ভারতের জম্মু ও কাশ্মীরের দ্বিতীয় বৃহত্তম শহর ও শীতকালীন রাজধানী।
অ্যালান মেলভিল
দ্বিতীয় বিশ্বযুদ্ধে অংশগ্রহণ
দ্বিতীয় বিশ্বযুদ্ধ চলাকালে দক্ষিণ আফ্রিকান সেনাবাহিনীতে কর্মরত ছিলেন। কিন্তু ১৯২৯ সালে তরুণ অবস্থায় পিঠের আঘাতের পুণরাবৃত্তি ঘটায় প্রশিক্ষণকালীন সময়েই তাকে বাদ দেয়া হয় এবং প্রায় এক বছর তিনি স্টিলের জ্যাকেট পরিধান করতে বাধ্য হন। উইজডেন লিখেছিল যে, ‘ধারণা করা হয় - তিনি আর কখনো ক্রিকেট খেলায় অংশগ্রহণ করতে পারবেন না।’
যুদ্ধ পরবর্তী সময়কাল
টেস্টের বাইরে মাত্র একটি সেঞ্চুরি করতে পেরেছেন তিনি। সাসেক্সের বিপক্ষে অপরাজিত ১১৪* রান তুলে দলকে ৫৫৫/৬-এ নিয়ে যান। সামগ্রিকভাবে ঐ সফরে ৪০.৭১ গড়ে ১৫৪৭ রান তুলেন তিনি। তবে টেস্টের দিক দিয়ে সফরটি ফলপ্রসূ হয়নি। মেলভিল তার অধিনায়কত্ব নিয়ে সন্তুষ্ট ছিলেন ও ১৯৪৮ সালের উইজডেন সংস্করণে অন্যতম বর্ষসেরা ক্রিকেটার মনোনীত হন। মানসিক দিক দিয়েও তিনি স্বতঃস্ফূর্ত ছিলেন। উইজডেন মন্তব্য করে যে, মানসিক ও শারীরিক দিক দিয়ে তিনি বেশ ফুরফুরে মেজাজে ছিলেন। দক্ষিণ আফ্রিকায় প্রত্যাবর্তনকালে ২৭ পাউন্ড কম ওজন নিয়ে ফিরেন তিনি। সফরের পর শীতকালে ট্রান্সভালের পক্ষে আরও কয়েকটি প্রথম-শ্রেণীর খেলায় অংশগ্রহণ শেষে অবসরের কথা ঘোষণা করেন তিনি।
১৯৪৮-৪৯ মৌসুমের শীতকালে জর্জ মানের নেতৃত্বে ইংল্যান্ড দল দক্ষিণ আফ্রিকা সফরে আসে। দৃশ্যতঃ অবসরের জন্য প্রস্তুত ছিলেন মেলভিল। মৌসুমের শুরুতে ট্রান্সভালের পক্ষে নাটালের বিরুদ্ধে খেলতে অস্বীকৃতি জানান। দীর্ঘদিন কব্জিতে আঘাতের পর সুস্থ হলে ট্রান্সভালের সদস্যরূপে সফরকারী দলের বিপক্ষে খেলেন। প্রথম টেস্ট শুরুর পূর্বে খেলায় তিনি ৯২ করেন। উইজডেন মন্তব্য করে যে, ১৭৪ রান করা লেন হাটনের পর খেলায় তার ব্যাটিংটি সেরা ছিল। তবে, মেলভিল খেলা শেষে ঘোষণা করেন যে, তার কব্জি আদৌ কাজ করছে না ও টেস্ট খেলার জন্য উপযুক্ত নন তিনি। এক পক্ষকাল পর তৃতীয় টেস্টে খেলার সুযোগ পান ও ড্র হওয়া খেলায় তিনি ব্যাটিং উদ্বোধনে নেমে ১৫ ও ২৪ রান তুলেন। এরপর তিনি সফরকারী দলের বিপক্ষে ট্রান্সভালের সদস্যরূপে অংশ নেন। কিন্তু কোন রান করতে না পারায় তার প্রথম-শ্রেণীর ক্রিকেট জীবনের সমাপন ঘটে।
অবসর
অবসর গ্রহণের পর দক্ষিণ আফ্রিকান ক্রিকেটে ব্যাপক প্রভাববিস্তার করেন তিনি। অনেক বছর দক্ষিণ আফ্রিকা দলের নির্বাচকমণ্ডলীর সদস্য হন। ১৮ এপ্রিল, ১৯৮৩ তারিখে ট্রান্সভালের স্যাবি এলাকায় ক্রুজার জাতীয় উদ্যানে ভ্রমণকালে ৭২ বছর বয়সে তার আকস্মিক দেহাবসান ঘটে।
জম্মু (দ্ব্যর্থতা নিরসন)
জম্মুও দ্বারা আরো বোঝাতে পারে:
অ্যাডাম্যান্টিয়াম
শব্দতত্ত্ব
শব্দটি হলো একটি নকল-ল্যাটিন নতুন শব্দ (আসল ল্যাটিন: অ্যাডাম্যান্স, অ্যাডাম্যান্টেম; adamans, adamantem [দ্বিতীয়া-বিভক্তি]) যা ইংরেজি বিশেষ্য এবং বিশেষণ শব্দ অ্যাডাম্যান্ট সঙ্গে আধুনিক-ল্যাটিন প্রত্যয় "-ইয়াম (-ium) উপর ভিত্তি করে বানান। বিশেষণটি দীর্ঘ সময়ের জন্য অজেয়, হীরার মতো কঠোরতাপূর্ণ বৈশিষ্ট্য অথবা একটি খুব দৃঢ়/অটল অবস্থা বর্ণনা করার জন্য উল্লেখ করা হয় (উদাহরণস্বরূপ: সে কঠোরভাবে চলে যেতে অস্বীকার করছে)। অ্যাডাম্যান্ট বিশেষ্যটি দীর্ঘ সময়ের জন্য কোনো অপ্রতিরোধ্য বা অনমনীয় শক্ত পদার্থ এবং পূর্বে, একটি পৌরাণিক পাথর বা অনেক অন্যান্য পদার্থের সঙ্গে অপ্রতিরোধ্য কঠোরতার খনিজ নামকরণ, প্রায়ই হীরা বা চুম্বকীয় পাথরের সাথে চিহ্নিত করার জন্য ব্যবহার করা হতো। অ্যাডাম্যান্ট এবং এর সাহিত্যিক রুপ অ্যাডাম্যান্টিন প্রমিথিউস বাউন্ড, এইনেইড, দ্য ফেয়ারি কুইন, প্যারাডাইস লস্ট, গালিভার’স ট্রাভেলস, দি অ্যাডভেঞ্চার্স অব টম সয়্যার, দ্য লর্ড অব দ্য রিংস এবং ফরবিডেন প্ল্যানেট চলচ্চিত্রের ("অ্যাডাম্যান্টিন" ইস্পাত) মতো কাজে চোখে পড়ে, যা সব মার্ভেল কমিকসে অ্যাডাম্যান্টিয়াম-এর ব্যবহার পূর্ব-নির্দেশ করে।
ইতিহাস এবং বিশিষ্টতা
উলভারিন চরিত্রটি একবার এপোকালাইপ্সের পরীক্ষাগারে একটি অ্যাডাম্যান্টিয়াম লাগানো মাথার খুলি আবিষ্কার করে এবং বলেন এটি সেখানে কয়েক যুগের জন্য আছে বলে মনে হচ্ছে।
একটি মুখ্য উপাদান হিসেবে
অ্যাডাম্যান্টিয়াম বিভিন্ন মার্ভেল কমিকস প্রকাশনা এবং অনুমতিপ্রাপ্ত পণ্যে আবির্ভূত হয়, যেখানে এটি পাওয়া যায়:
আলটিমেট মার্ভেল
মার্ভেল কমিকস আলটিমেট মার্ভেল সংখ্যায়, অ্যাডাম্যান্টিয়াম হলো অত্যন্ত মজবুত এবং একজন ব্যক্তিকে টেলিপ্যাথিক অনুসন্ধান বা হামলা থেকে রক্ষা করতে পারে। এটি আলটিমেট উলভারিন এবং আলটিমেট লেডি ডেথস্ট্রাইকের থাবাগুলি এবং কঙ্কালের একটি উপাদান। অ্যাডাম্যান্টিয়ামের সংস্করণটি অলঙ্ঘনীয় নয়। আলটিমেটস #৫-এ, হাল্ক অ্যাডাম্যান্টিয়াম দিয়ে তৈরি একটি সুই ভেঙ্গে ফেলে। আলটিমেট এক্স-ম্যান #১১ (ডিসেম্বর ২০০১)-তে, একটি অ্যাডাম্যান্টিয়ামের খাঁচা একটি বোম দ্বারা ক্ষতিগ্রস্ত হয়। আলটিমেট এক্স-ম্যান #১২ (জানুয়ারি ২০০২)-তে, সাবরেটুথের চারটি অ্যাডাম্যান্টিয়াম থাবার মধ্যে একটি ভেঙ্গে যায়।
সন্ধ্যা মুখোপাধ্যায়
গীতশ্রী সন্ধ্যা মুখোপাধ্যায় (এছাড়াও সন্ধ্যা মুখার্জী (৪ অক্টোবর ১৯৩১- ১৫ ফেব্রুয়ারি ২০২২) একজন ভারতীয় নেপথ্য গায়িকা এবং সংগীতশিল্পী, বাংলা সঙ্গীত বিশেষজ্ঞ। কলকাতায় জন্মগ্রহণকারী, তিনি ২০১১ সালে পশ্চিমবঙ্গের সর্বোচ্চ অসামরিক সম্মান বঙ্গবিভূষণ পান এবং ১৯৭০ সালে জয় জয়ন্তী এবং নিশিপদ্ম চলচ্চিত্রে তার গানের জন্য সেরা নেপথ্য গায়িকার জাতীয় চলচ্চিত্র পুরস্কার লাভ করেন।
প্রাথমিক জীবন
সন্ধ্যা মুখোপাধ্যায় কলকাতার ঢাকুরিয়াতে ৪ অক্টোবর ১৯৩১ সালে রেলের কর্মকর্তা নরেন্দ্রনাথ মুখোপাধ্যায় এবং হেমপ্রভা দেবীর ঔরসে জন্মগ্রহণ করেন। তিনি ছয় সন্তানের মধ্যে সবচেয়ে ছোট ছিলেন। তার পিতামহ একজন পুলিশ কর্মকর্তা ছিলেন এবং পরিবারটি ১৯১১ সাল থেকে ঢাকুরিয়াতে বসবাস করতেন।
প্রশিক্ষণ এবং কর্মজীবন
পণ্ডিত সন্তোষ কুমার বসু, অধ্যাপক এ টি ক্যানন এবং অধ্যাপক চিন্ময় লাহিড়ীর নিকট তিনি সঙ্গীতের প্রশিক্ষণ নেন। তবে তার গুরু ছিলেন উস্তাদ বড়ে গুলাম আলী খান, তার পুত্র উস্তাদ মুনাওয়ার আলী খান, যার অধীনে তিনি ভারতীয় শাস্ত্রীয় সঙ্গীত আয়ত্ত করেছিলেন। তিনি ১৯৪৬ সালে "গীতশ্রী" পরীক্ষায় প্রথম স্থান অধিকার করেন। মনোরমা শর্মা বলেন, " নেপথ্য গানের উজ্জ্বল গৌরব অর্জনের পরেও একজন শাস্ত্রীয় গায়ক হিসাবে সন্ধ্যা, তার জনপ্রিয়তা বজায় রাখতে সক্ষম হয়েছেন।"
যদিও তিনি শাস্ত্রীয় সঙ্গীতে প্রশিক্ষিত, তবুও তার বেশিরভাগ কাজ বাংলা আধুনিক গানে। ১৯৫০ সালে তারানা চলচ্চিত্রে একটি গান দিয়ে তিনি মুম্বাইতে হিন্দি গান গাওয়া শুরু করেন। তিনি ১৭টি হিন্দি চলচ্চিত্রে নেপথ্য গায়িকা হিসেবে গান গেয়েছিলেন। ব্যক্তিগত কারণে ১৯৫২ সালে তিনি তার কলকাতা শহরের বাড়িতে ফিরে আসার সিদ্ধান্ত নেন। ১৯৬৬ সালে তিনি বাঙালী কবি শ্যামল গুপ্তকে বিয়ে করেন। শ্যামল তার অনেক গানের জন্য কথা লিখে দিয়েছিলেন।
তার সবচেয়ে জনপ্রিয় জুটি ছিল হেমন্ত মুখার্জীর সাথে, যার সাথে প্রাথমিকভাবে বাঙালি চলচ্চিত্রগুলির জন্য নেপথ্য গায়িকা হিসাবে তিনি বেশ কয়েকটি গান গেয়েছিলেন। হেমন্ত ও সন্ধ্যা বাংলার মহানায়ক উত্তম কুমার এবং তার অসংখ্য নায়িকা জোড়াগুলির নেপথ্য কণ্ঠস্বর হিসাবে পরিচিত হয়ে উঠেছিলেন, বিশেষত অভিনেত্রী সুচিত্রা সেনের কণ্ঠে। হেমন্ত মুখার্জির রচনা ছাড়াও রবিন চট্টোপাধ্যায় ও নচিকেতা ঘোষের সঙ্গে তিনি অনেক কাজ করেন। সঙ্গীতাঙ্গনে তিনি “গীতশ্রী” নামে পরিচিত ছিলেন।
বাংলাদেশের মুক্তিযুদ্ধ চলাকালে, যুদ্ধের হাত থেকে বাঁচতে কলকাতা তথা পশ্চিমবঙ্গে  আগত লক্ষ লক্ষ উদ্বাস্তুদের জন্য তিনি ভারতীয় বাঙালি শিল্পীদের সঙ্গে  গণ আন্দোলনে যোগ দেন এবং তাদের জন্য অর্থ সংগ্রহ করেন। বাংলাদেশের জন্য বিশ্বব্যাপী সচেতনতা বৃদ্ধির লক্ষ্যে কাজ করেন। তিনি বাংলাদেশী সংগীতশিল্পী সমর দাস যিনি বাংলাদেশে স্বাধীন বাংলা বেতার কেন্দ্র স্থাপন করেছিলেন তার সাহায্যার্থে  বিভিন্ন দেশাত্মবোধক গান রেকর্ড করেন। কারাগারে বন্দী নতুন বাংলাদেশের নেতা শেখ মুজিবুর রহমানের মুক্তির উপলক্ষে  তার গাওয়া 'বঙ্গবন্ধু তুমি ফিরে এলে' গানটি মুক্তি পায়।  ১৯৭১ সালে বাংলাদেশের স্বাধীনতার পর, প্রথম একুশে ফেব্রুয়ারির উদ্‌যাপন উপলক্ষে ঢাকায় পল্টন ময়দানের একটি উন্মুক্ত  কনসার্টে  অনুষ্ঠান করা তিনি অন্যতম প্রথম বিদেশি শিল্পী।
পুরস্কার
১৯৭১ সালে 'জয় জয়ন্তী' এবং 'নিশিপদ্ম' ছবিতে গান গেয়ে শ্রেষ্ঠ গায়িকা হিসেবে জাতীয় পুরস্কার পেয়েছিলেন সন্ধ্যা মুখোপাধ্যায়। গান দুটি হল - আমাদের ছুটি ছুটি এবং ওরে সকল সোনা মলিন হল। এছাড়াও ২০১১ সালে পশ্চিমবঙ্গ সরকার তাঁকে 'বঙ্গবিভূষণ' উপাধিতে সম্মানিত করে।   ২০২২ সালের জানুয়ারি মাসে পদ্মশ্রী পুরস্কারপ্রাপ্ত হিসেবে তার নাম ঘোষণা করা হয়। তিনি তা প্রত্যাখ্যান করেন।
মৃত্যু
২০২২ সালের ২৭ জানুয়ারী, সন্ধ্যা মুখার্জীকে শ্বাসকষ্ট নিয়ে এসএসকেএম হাসপাতালে ভর্তি করা হয় এবং পরে কোভিড-১৯ পজিটিভ হওয়ায় তাকে অ্যাপোলো গ্লেনিগেলস হাসপাতালে স্থানান্তর করা হয়। তার ফুসফুসের সংক্রমণ, হাইপোটেনশন, ইস্কেমিক হার্ট ডিজিজ, মাল্টি অর্গান ডিসফাংশন এবং তার বাম ফেমারে একটি ফ্র্যাকচার ছিল। তিনি তার চিকিৎসায় উন্নতি দেখাচ্ছিলেন, কোভিড-১৯ নেতিবাচক হয়েছিলেন এবং ১১ ফেব্রুয়ারি তার একটি সফল ফেমোরাল সার্জারি হয়েছিল। ১৫ ফেব্রুয়ারি সকালে, তাকে হঠাৎ তীব্র পেটে ব্যথা এবং হাইপোটেনশনের জন্য নিবিড় পরিচর্যা ইউনিটে স্থানান্তরিত করা হয়েছিল, এরপরে হৃদযন্ত্রের ক্রিয়া বন্ধ হওয়ার পরে একই দিন সন্ধ্যা ৭:৩০-এ তিনি মারা যান।  হাসপাতালের একজন নার্স জানিয়েছেন যে মান্না দে-এর একটি জনপ্রিয় বাংলা গান, যার সাথে তিনি অসংখ্য ডুয়েট গেয়েছিলেন "এই শহর থেকে আর এক দূর" শোনার সময় তার হৃদযন্ত্রের ক্রিয়া বন্ধ হয়ে গিয়েছিলন। কেওড়াতলা মহাশ্মশানের বৈদ্যুতিক চিতায় পূর্ণ রাষ্ট্রীয় মর্যাদায় তাকে দাহ করা হয়েছিল।
১৯৭৯ সালের বাংলাদেশী চলচ্চিত্রের তালিকা
১৯৭৯ সালে বাংলাদেশে মুক্তিপ্রাপ্ত চলচ্চিত্রের তালিকা।
শিবনারায়ণ দাস
শিবনারায়ণ দাস বাংলাদেশের প্রথম জাতীয় পতাকার অন্যতম এবং মূল নকশাকার। তিনি একজন ছাত্রনেতা ও স্বভাব আঁকিয়ে ছিলেন। ১৯৭০ সালের ৬ জুন ঢাকা বিশ্ববিদ্যালয়ের ইকবাল হলের (বর্তমান শহীদ সার্জেন্ট জহুরুল হক হল) ১১৬ নং কক্ষে রাত এগারটার পর পুরো পতাকার নকশা সম্পন্ন করেন। এ পতাকাই পরবর্তীতে ১৯৭১-এর ২ মার্চ ঢাকা বিশ্ববিদ্যালয়ের বটতলায় উত্তোলিত হয়।
পরিবার
শিবনারায়ণ দাসের পিতা সতীশচন্দ্র দাশ। তিনি কুমিল্লাতে আয়ুর্বেদ চিকিৎসা করতেন। ১৯৭১ সালে মুক্তিযুদ্ধ চলাকালীন পাক হানাদাররা তাকে ধরে নিয়ে হত্যা করে। শিবনারায়ণ দাশের স্ত্রীর নাম গীতশ্রী চৌধুরী এবং এক সন্তান অর্ণব আদিত্য দাশ।
ছাত্র রাজনীতি
শিবনারায়ণ দাস প্রথম ভাষা সৈনিক ধীরেন্দ্রনাথ দত্তের হাত ধরে রাজনীতিতে আসেন। ১৯৬২ সালের শিক্ষা আন্দোলন অংশগ্রহণ করে কারাবরণ করেন।
পতাকা নকশার প্রেক্ষাপট
১৯৭০ সালের ৭ জুন তৎকালীন পূর্ব পাকিস্তানের রাজধানী ঢাকার পল্টন ময়দানে অনুষ্ঠিত ছাত্রদের এক সামরিক কুচকাওয়াজে বঙ্গবন্ধু শেখ মুজিবুর রহমানের অংশ গ্রহণের কথা ছিল। এই লক্ষ্যে ছাত্রদের নিয়ে একটি জয়বাংলা বাহিনী, মতান্তরে 'ফেব্রুয়ারি ১৫ বাহিনী' গঠন করা হয়। ছাত্র নেতারা এই বাহিনীর একটি পতাকা তৈরির সিদ্ধান্ত নেয়।
এই লক্ষ্যে ১৯৭০ সালের ৬ জুন ঢাকা বিশ্ববিদ্যালয়ের সার্জেন্ট জহুরুল হক হলের (তৎকালীন ইকবাল হল) ১০৮ নং কক্ষে ছাত্রলীগ নেতা আ স ম আবদুর রব, শাহজাহান সিরাজ, কাজী আরেফ আহমদ, মার্শাল মনিরুল ইসলাম পতাকার পরিকল্পনা নিয়ে বৈঠকে বসেন। এ বৈঠকে আরো উপস্থিত ছিলেন ছাত্রলীগ নেতা স্বপন কুমার চৌধুরী, জগন্নাথ কলেজের ছাত্রলীগ নেতা নজরুল ইসলাম, কুমিল্লা জেলা ছাত্রলীগের সাধারণ সম্পাদক ও কেন্দ্রীয় ছাত্রনেতা শিবনারায়ন দাশ, প্রকৌশল বিশ্ববিদ্যালয় ছাত্রলীগ সাধারণ সাধারণ সম্পাদক হাসানুল হক ইনু ও ছাত্রনেতা ইউসুফ সালাউদ্দিন।
সভায় কাজী আরেফের প্রাথমিক প্রস্তাবনার উপর ভিত্তি করে সবার আলোচনার শেষে সবুজ জমিনের উপর লাল সূর্যের মাঝে হলুদ রঙের বাংলার মানচিত্র খচিত পতাকা তৈরির সিদ্ধান্ত হয়। কামরুল আলম খান (খসরু) তখন ঢাকা নিউ মার্কেটের এক বিহারী দর্জির দোকান থেকে বড় এক টুকরো সবুজ কাপড়ের মাঝে লাল একটি বৃত্ত সেলাই করে আনলেন; এরপর প্রকৌশল বিশ্ববিদ্যালয়ের কায়েদে আজম হল (বর্তমানে তিতুমীর হল)-এর ৩১২ নং কক্ষের এনামুল হকের কাছ থেকে অ্যাটলাস নিয়ে ট্রেসিং পেপারে আঁকা হলো পূর্ব পাকিস্তানের মানচিত্র। শিবনারায়ণ দাস পরিশেষে তার নিপুন হাতে মানচিত্রটি আঁকলেন লাল বৃত্তের মাঝে, এমনি করে রচিত হলো 'ফেব্রুয়ারি ১৫ বাহিনী'র পতাকা, যা কিছুদিন পর স্বীকৃত হয় বাংলাদেশের প্রথম পতাকা হিসেবে।
জুন ৭, ১৯৭০
৭ জুন ১৯৭০ এ অনুষ্ঠিত কুচকাওয়াজের নেতৃত্ব প্রদান করেন আ স ম আবদুর রব। অল্প পেছনে পতাকা হাতে অধিনায়কের দায়িত্ব পালন করেন হাসানুল হক ইনু। রব সেই পতাকা বঙ্গবন্ধুর হাতে তুলে দেন এবং শেখ মুজিবুর রহমান সেই পতাকা ছাত্র-জনতার সামনে তুলে ধরেন। এরপর ইনু পতাকাটি তার কক্ষে নিয়ে যান এবং সহপাঠি শরীফ নুরুল আম্বিয়া শেরে বাংলা হলের ৪০৪ কক্ষের খবিরুজ্জামানকে পতাকাটি বাক্সে লুকিয়ে রাখতে বলেন। এরপর একাত্তরের শুরুতে নগর ছাত্রলীগের সাধারণ সম্পাদক শেখ জাহিদ হোসেন পতাকাটি নিয়ে যান তার মালিবাগের বাসায়।
মার্চ ২, ১৯৭১
১৯৭১ এর ২ মার্চ জাতীয় পরিষদের অধিবেশন স্থগিত হবার পর ঢাকা বিশ্ববিদ্যালয়ের বটতলায় এক বিশাল সমাবেশ হয়। এ সমাবেশে আ স ম আবদুর রব যখন বক্তৃতা করছিলেন, তখন নগর ছাত্রলীগ নেতা শেখ জাহিদ হোসেন একটি বাঁশের মাথায় পতাকা বেঁধে রোকেয়া হলের দিক থেকে মঞ্চস্থলে মিছিল নিয়ে এগিয়ে আসেন। রব তখন সেই পতাকা তুলে ধরেন।
মার্চ ২৩, ১৯৭১
১৯৭১ সালের ২৩ মার্চ পাকিস্তান দিবসে সমগ্র পূর্ব পাকিস্তানের বিভিন্ন স্থানে পাকিস্তানের জাতীয় পতাকার পরিবর্তে শিবনারায়ন দাশের নকশা করা বাংলাদেশের পতাকা উত্তোলন করা হয়।
পতাকায় পরিবর্তন
right|thumb|250px|বাংলাদেশের জাতীয় পতাকা (বর্তমান রূপ) ১৯৭২ সালে শেখ মুজিবুর রহমানের সরকার শিবনারায়ন দাশের নকশাকৃত পতাকার মাঝে মানচিত্রটি বাদ দিয়ে পতাকার মাপ, রঙ, ও তার ব্যাখ্যা সংবলিত একটি প্রতিবেদন দিতে বলে পটূয়া কামরুল হাসানকে। কামরুল হাসান দ্বারা পরিমার্জিত রূপটিই বর্তমানে বাংলাদেশের জাতীয় পতাকা।
বর্তমান অবস্থান
শিবনারায়ন দাস বর্তমানে ঢাকার মনিপুরে বসবাস করছেন।
আত্মঅহংকার
আত্ম-সম্মান বা আত্ম-অহংকার একটি নিজস্ব ব্যক্তির নিজস্ব মূল্যের বিষয়গত মূল্যায়ন। আত্ম-সম্মান নিজের সম্পর্কে বিশ্বাসকে অন্তর্ভুক্ত করে (উদাহরণস্বরূপ, "আমি ভালবাসি না", "আমি যোগ্য") পাশাপাশি আবেগময় অবস্থা যেমন জয়, হতাশা, অভিমান এবং লজ্জা। স্মিথ এবং ম্যাকি (২০০৭) এটিকে সংজ্ঞায়িত করে বলেছিলেন "স্ব-ধারণাটি আমরা আত্ম সম্পর্কে যা ভাবি; আত্ম-সম্মান, এটি স্ব-এর ইতিবাচক বা নেতিবাচক মূল্যায়ন, যেমন আমরা এটি সম্পর্কে কীভাবে অনুভব করি" "
আত্ম-সম্মান একটি আকর্ষণীয় মনস্তাত্ত্বিক গঠন কারণ এটি একাডেমিক কৃতিত্বের মতো কিছু ফলাফলের পূর্বাভাস দেয় সুখ, বিবাহ এবং সম্পর্কের ক্ষেত্রে সন্তুষ্টি, এবং অপরাধমূলক আচরণ। আত্ম-সম্মান একটি নির্দিষ্ট বৈশিষ্ট্যের ক্ষেত্রে প্রয়োগ করতে পারে (উদাহরণস্বরূপ, "আমি বিশ্বাস করি আমি একজন ভাল লেখক এবং আমি সে সম্পর্কে খুশি বোধ করি") বা বিশ্বব্যাপী (উদাহরণস্বরূপ, "আমি বিশ্বাস করি আমি একজন খারাপ ব্যক্তি, এবং নিজের সম্পর্কে আমার খারাপ লাগে) সাধারণভাবে ")। মনোবিজ্ঞানীরা সাধারণত আত্ম-সম্মানকে একটি স্থায়ী ব্যক্তিত্বের বৈশিষ্ট্য হিসাবে চিহ্নিত করেন (বৈশিষ্ট্য স্ব-সম্মান), যদিও সাধারণ, স্বল্প-মেয়াদী বৈচিত্রগুলি (রাষ্ট্রীয় আত্ম-সম্মান) উপস্থিত থাকে। আত্মসম্মানের সমার্থক শব্দ বা নিকট-প্রতিশব্দে অনেকগুলি বিষয় রয়েছে: স্ব-মূল্যবান, স্ব-সম্মান, আত্ম-সম্মান, এবং আত্ম-অখণ্ডতা।
রুহিয়া পশ্চিম ইউনিয়ন
রুহিয়া পশ্চিম ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন। জেলা প্রশাসকের কার্যালয়, ঠাকুরগাঁও এর ৯ মে,২০১২ তারিখের জারীকৃত প্রজ্ঞাপনের মাধ্যমে ১ নং রুহিয়া ইউনিয়ন ভেঙ্গে ২টি ইউনিয়ন করা হয়। ১নং রুহিয়া ইউনিয়নের পশ্চিম এলাকা নিয়ে ২০নং রুহিয়া পশ্চিম ইউনিয়ন গঠন করা হয়।
আয়তন ও জনসংখ্যা
গ্রামের সংখ্যা: ০৪টি মৌজার সংখ্যা: ০৪টি মোট জনসংখ্যা: প্রায় ১৬,১১২ জন ভোটার সংখ্যা: ১০,৭৭১ জন।
শিক্ষা
সাক্ষরতার হার: ৭৫%। শিক্ষা প্রতিষ্ঠান:
বহিঃসংযোগ
প্রাতিষ্ঠানিক ওয়েবসাইট
২০১৭ বাংলাদেশ চ্যাম্পিয়নশিপ লিগ
মার্সেল ২০১৭ বাংলাদেশ চ্যাম্পিয়নশিপ লিগ বাংলাদেশ চ্যাম্পিয়নশিপ লিগ-এর ষষ্ঠ আসর। লিগটি শুরু হয় ৬ আগস্ট ২০১৭ থেকে। যেখানে ১০টি দল অংশগ্রহণ করে।
আল মুজাহিদী
জন্ম, শিক্ষা, জীবিকা
জন্মস্থান ও জন্মতারিখ : টাঙ্গাইল, ১ জানুয়ারি ১৯৪৩। পিতা : আবদুল হালিম জামালী ও মাতা : সাখিনা খান। স্ত্রী : পলিন পারভীন। ১৯৫৮ খ্রিষ্টাব্দে তিনি ভিক্টোরিয়া হাই স্কুল থেকে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে টাঙ্গাইলের করটীয়া সাদত কলেজ থেকে উচ্চ মাধ্যমিক পাস করেন্। স্নাতক (কলা) : জগন্নাথ কলেজ, ঢাকা (১৯৬৪); স্নাতকোত্তর (সমাজবিজ্ঞান) : ঢাকা বিশ্ববিদ্যালয় (১৯৬৬); স্নাতকোত্তর (বাংলা ভাষা ও সাহিত্য); ঢাকা বিশ্ববিদ্যালয় (১৯৬৭)। জীবনের শুরু থেকেই তিনি সাংবাদিকতায় নিযুক্ত। ২০১২ খ্রিষ্টাব্দে তিনি যায়যায় দিন পত্রিকায় সাহিত্য সম্পাদক হিসেবে যোগ দেন৤
দিলান ব্রোন
দিলান ব্রোন (জন্ম: ১৯ জুন ১৯৯৫) হলেন তিউনিসিয়ার একজন পেশাদার ফুটবলার, যিনি বেলজীয় প্রো লীগ ক্লাব কেএএ খেন্ত এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্ট্রাল মিডফিল্ডার। তিনি ফরাসির নিম্ন স্তরের লীগে এএস কানের হয়ে খেলেছেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
দক্ষিণ কোরিয়ায় লিঙ্গ অসমতা
দক্ষিণ কোরিয়ায় লিঙ্গ অসমতা দ্বারা দক্ষিণ কোরিয়ায় নারী ও পুরুষের মাঝে সুযোগ সুবিধার ভিন্নতা এবং অসম আচরনের দিকে ইঙ্গিত করে। প্রাচীন পিতৃতান্ত্রিক ধারণা ও আচারের প্রভাবে দক্ষিণ কোরিয়ায় লিঙ্গ অসমতার হার পৃথিবীতে অন্যান্য অনেক দেশের মতোই উচ্চহারে দেখা যায়। যদিও দক্ষিণ কোরিয়ার অর্থনীতি এবং রাজনীতিতে লিঙ্গ অসমতা তীব্রভাবে লক্ষণীয় তবে শিক্ষা ও স্বাস্থ্যক্ষেত্রে লিঙ্গ অসমতার হার কমছে।
পরিসংখ্যান
বিভিন্ন ধরনের গণনার নিয়ম ও সমীক্ষার ধরনে দক্ষিণ কোরিয়ার লিঙ্গ অসমতার হার বিভিন্ন রিপোর্টে বিভিন্ন রকমভাবে প্রকাশ পায়। ২০১৭ সালের ইউএনডিপির রিপোর্ট অনুযায়ী ১৬০টি দেশের মাঝে করা এক সমীক্ষায় দক্ষিণ কোরিয়া লিঙ্গ অসমতার হারে ১০ম স্থান দখল করেছে। আবার, একই বছরে করা ওয়ার্ল্ড ইকোনমিক ফোরামের করা গ্লোবাল জেন্ডার গ্যাপ রিপোর্টে একটি র‍্যাঙ্কিংয়ে দক্ষিণ কোরিয়া লিঙ্গ অসমতাত ১৪৪টি দেশের মাঝে ১১৮তম স্থানে ছিল। ব্রানিসা ও তাঁর দলের বিজ্ঞানীরা ২০১৩ সালের এক গবেষণায় দাবী করেন, গ্লোবাল জেন্ডার গ্যাপ প্রকাশকারী সমীক্ষাগুলোতে "ফলাফলের উপর জোর" দেয়া হয়। অর্থাৎ, লিঙ্গ অসমতা বিভিন্ন এজেন্সি ও ভালো ব্যবহারের উপর জোর দেয়া হয়।
ইতিহাস
ঐতিহাসিকভাবেই দক্ষিণ কোরিয়াতে লিঙ্গ অসমতার চর্চা হয়ে আসছে। উদাহরণস্বরূপ সামরিক বাহিনীতে যৌনদাস এবং প্রাক্তন রাষ্ট্রপতি পার্ক গিউন-হাই কলঙ্কের কথা উল্লেখ করা যায়।
অসমতার ধরন
পেশাদারী ক্ষেত্রে লিঙ্গ অসমতার হার অন্যান্য সকল উন্নত দেশের তুলনায় অস্বাভাবিকভাবে অনেক বেশি। এই সমতা বিভিন্ন পরিসংখ্যানে দক্ষিণ কোরিয়ায় বেতনের ফারাক, বেকারত্বের হার, শ্রম এবং পিতৃ-মাতৃত্বকালীন ছুটির সময় দেখা যায়।
বেতনের ফারাক
২০০১ সালের এক নিবন্ধে মংক-টাম্পার এবং টার্নার রিপোর্ট প্রকাশ করে যে, "সব কিছু সমান থাকলেও পুরুষেরা একই যোগ্যতা সম্পন্ন নারীদের চেয়ে অন্তত ৩৩.৬ থেকে ৪৬.৯ শতাংশ বেশি উপার্জন করে।" ২০১৭ সালের ওইসিডি দেশগুলোর মধ্যে এক সমীক্ষায় দেখা গিয়েছে যে, দক্ষিণ কোরিয়ায় লিঙ্গ ভিত্তিতে বেতনের ফারাক অন্যান্য সদস্য রাষ্ট্রের মাঝে সবচেয়ে বেশি। এমনকি ২০০০ সালে প্রথম প্রকাশিত একই রিপোর্টের সাথে তুলনা করে দেখা গেছে, ১৭ বছরে লিঙ্গ অসমতার কারণে বেতনের ফারাক কমানোর কোন ইঙ্গিত পাওয়া যায় নি।
কর্মক্ষেত্রে
দেখা গেছে, নারীদের সংখ্যা তুলনামূলক কম বেতনের, অনিয়মিত চাকরিতে বেশি। এছাড়াও নারী কর্মীদের পদোন্নতি হওয়ার হারও কম। অবশ্য ধীরে ধীরে হলেও চাকুরিক্ষেত্রে নারীদের অংশগ্রহণের হার গত কয়েক দশক ধরে বাড়ছে। কোরিয়া যুদ্ধের পূর্বে কর্মক্ষেত্রে নারীর অংশগ্রহণের হার ছিলো ৩০ শতাংশ। ২০১৮ সালের ওইসিডির রিপোর্ট অনুযায়ী যা বর্তমানে ৫৬.১ শতাংশ। যা অন্যান্য সদস্য রাষ্ট্রের তুলনায় সবচেয়ে কম। অথচ, পুরুষের কর্মক্ষেত্রে নিয়োগের হার অন্যান্য সদস্য রাষ্ট্রের তুলনায় দক্ষিণ কোরিয়ায় বেশি। alt=Korean comfort women interrogated by sergeants in the U.S. Army in 1944|থাম্ব|১৯৪৪ সালের মার্কিন সামরিক বাহিনী কোরিয়া যুদ্ধের সময়ে নিপীড়িত নারীদের প্রশ্ন করছে।
আলী আজম (ভোলার রাজনীতিবিদ)
আলী আজম (জন্ম: ৩ আগস্ট ১৯৭২) হলেন একজন বাংলাদেশী রাজনীতি ও সংসদ সদস্য। তিনি ভোলা-২ আসনের আওয়ামী লীগের সংসদ সদস্য।
জন্ম ও প্রাথমিক জীবন
আলী আজম ১৯৭২ সালের ৩ আগস্ট ভোলায় জন্মগ্রহণ করেন। তিনি আওয়ামী লীগের উপদেষ্টামণ্ডলির সদস্য ও বাণিজ্যমন্ত্রী তোফায়েল আহমেদ এর ভাতিজা।
রাজনৈতিক ও কর্মজীবন
আলী আজম পারিবারিক ভাবে রাজনীতির সাথে জড়িত। তিনি বোরহানউদ্দিন পৌরসভার মেয়র ছিলেন। ২০১৪ সাধারণ নির্বাচনে আলী আজম ১ম সংসদ সদস্য নির্বাচিত হন। ২০১৮ সালের জাতীয় সংসদ নির্বাচনেও তিনি সংসদ সদস্য নির্বাচিত হন।
নুরুল ইসলাম (ভারতের রাজনীতিবিদ)
নুরুল ইসলাম (১০ মে ১৯৩১) হলেন ভারতের আসাম রাজ্যের একজন রাজনীতিবিদ। তিনি আসামের লোকসভা কেন্দ্রের সদস্য।
জন্ম ও প্রাথমিক জীবন
নুরুল ইসলাম ১০ মে ১৯৩১ সালে ব্রিটিশ ভারতের আসাম রাজ্যের ধুবরি জেলার মোলাখোবায় জন্মগ্রহণ করেন।
রাজনৈতিক ও কর্মজীবন
নুরুল ইসলাম ধুবড়ী লোকসভা কেন্দ্রের প্রতিনিধিত্বকারী লোকসভার সদস্য হিসাবে দায়িত্ব পালন করেছিলেন। তিনি সপ্তম, দশম ও একাদশ লোকসভায় নির্বাচিত হয়েছিলেন।
বানৌজা ধানসিঁড়ি
বাংলাদেশ নৌবাহিনী জাহাজ (সংক্ষেপেঃ বানৌজা) ধানসিঁড়ি বাংলাদেশ নৌবাহিনীর তিতাস-শ্রেণীর একটি ফাস্ট অ্যাটাক ক্রাফট। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার দক্ষিণ কোরিয়া থেকে বানৌজা ধানসিঁড়ি জাহাজটি সংগ্রহ করে। পরবর্তীতে ২০০৪ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে।
বৈশিষ্ট্য ও যান্ত্রিক কাঠামো
বানৌজা ধানসিঁড়ি জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি এমটিইউ ২০ভি৫৩৮ টিবি৯১ ডিজেল ইঞ্জিন (জার্মানি) এবং ২টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ফুরুনো এফএআর২১১৭ এক্সএন-২৪এএফ নেভিগেশন রাডার (জাপান)।
রণসজ্জা
বানৌজা ধানসিঁড়ি জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
ইউনুস আহমেদ
মোহাম্মদ ইউনুস আহমেদ (یونس احمد; জন্ম: ২০ অক্টোবর, ১৯৪৭) তৎকালীন ব্রিটিশ ভারতের পাঞ্জাবের জলন্ধর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিক থেকে শুরু করে ১৯৮০-এর দশকের মাঝামাঝি সময়কাল পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, লাহোর, পাকিস্তান ইন্টারন্যাশনাল এয়ারলাইন্স; অস্ট্রেলীয় ক্রিকেটে সাউথ অস্ট্রেলিয়া এবং ইংরেজ কাউন্টি ক্রিকেটে গ্ল্যামারগন, সারে ও ওরচেস্টারশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম কিংবা স্লো লেফট-আর্ম অর্থোডক্স বোলিং করতেন মোহাম্মদ ইউনুস নামে পরিচিত ইউনুস আহমেদ।
প্রথম-শ্রেণীর ক্রিকেট
১৯৬১-৬২ মৌসুম থেকে ১৯৮৬-৮৭ মৌসুম পর্যন্ত ইউনুস আহমেদের প্রথম-শ্রেণীর খেলোয়াড়ী জীবন চলমান ছিল। মূলতঃ মাঝারিসারির ব্যাটসম্যান হিসেবে খেলায় অংশ নিতেন ইউনুস আহমেদ। সমগ্র খেলোয়াড়ী জীবনে ধারাবাহিকভাবে ক্রীড়াশৈলী প্রদর্শনে সচেষ্ট ছিলেন।
১৯৫৮ থেকে ১৯৭৩ সালের মধ্যে পাকিস্তানের প্রতিনিধিত্বকারী ক্রিকেটার সাঈদ আহমেদের কনিষ্ঠ ভ্রাতা তিনি। মাত্র ১৪ বছর বয়সে মার্চ, ১৯৬২ সালে পাকিস্তান শিক্ষা বোর্ডের সদস্যরূপে দক্ষিণ অঞ্চলের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার।
১৯৬৯ সালে পাকিস্তান ইন্টারন্যাশনাল এয়ারলাইন্সের পক্ষে খেলে দলকে কায়েদ-ই-আজম ট্রফি’র শিরোপা জয়ে ভূমিকা রাখেন। আন্তর্জাতিক অঙ্গনে অভিষক হবার শর্তে কয়েকটি খেলায় ইউনুস আহমেদকে অন্তর্ভুক্ত করা হয়েছিল।
কাউন্টি ক্রিকেটে অংশগ্রহণ
এপ্রিল, ১৯৬৫ সালে ইংল্যান্ড গমন করেন। এরপর, সারে দলের পক্ষে খেলতে শুরু করেন তিনি। দুই মাস পর কাউন্টি দলটির পক্ষে প্রথমবারের মতো প্রথম-শ্রেণীর খেলায় সফররত দক্ষিণ আফ্রিকা দলের বিপক্ষে খেলেন। ১৯৬৭ সালে কাউন্টি চ্যাম্পিয়নশীপে অভিষেক হয় তার। ১৯৭৮ সাল পর্যন্ত সারে দলের পক্ষে খেলতে থাকেন। তন্মধ্যে, ১৯৭১ সালে সারে দলের কাউন্টি চ্যাম্পিয়নশীপের শিরোপা বিজয়ে প্রভূত সহায়তা করেন। তবে, চুক্তি নবায়ণ না করায় তিক্ততাপূর্ণ পরিবেশ সৃষ্টি করে সারে দল ত্যাগ করেন।
ওভাল ত্যাগ করার পর ওরচেস্টারশায়ারের সাথে খেলার জন্যে চুক্তিবদ্ধ হন ও ১৯৭৯ থেকে ১৯৮৩ সাল পর্যন্ত চার বছর সেখানে অতিবাহিত করেন। কিন্তু, তার কাউন্টি দলের পরাজয়ে বাজীর সাথে জড়িত থাকার অভিযোগের কারণে চুক্তি বাতিল হয়ে যায়। তবে, ইউনুস আহমেদ এ ধরনের অভিযোগ অস্বীকার করেন। এরপর তিনি গ্ল্যামারগনে স্বদেশী জাভেদ মিয়াঁদাদের সাথে একত্রে খেলেন।
১৯৭২-৭৩ মৌসুমে সাউথ অস্ট্রেলিয়ার পক্ষে খেলেন। ডোনাল্ড ব্র্যাডম্যানের সুপারিশক্রমে বিদেশী খেলোয়াড় হিসেবে তিনি খেলার সুযোগ লাভ করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন ইউনুস আহমেদ। ২৪ অক্টোবর, ১৯৬৯ তারিখে করাচিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৮৭ তারিখে আহমেদাবাদে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৬৯ সালে নিউজিল্যান্ডের বিপক্ষে দুই টেস্টে অংশ নেন। তবে, ১৯৭৩ সালের শেষদিকে ডিএইচ রবিন্স একাদশের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমনের প্রেক্ষিতে পাকিস্তান ক্রিকেট বোর্ড তাকে নিষিদ্ধ ঘোষণা করে। ১৯৭৯ সালে তার উপর থেকে এ নিষেধাজ্ঞা প্রত্যাহার করা হয়। কিন্তু, ১৯৮৭ সালের পূর্ব-পর্যন্ত তাকে আর আন্তর্জাতিক পর্যায়ে খেলার সুযোগ দেয়া হয়নি।
টেস্ট খেলায় মাঝখানে ১৭ বছর ১১১ দিন বিরতি নেন। এ পর্যায়ে ১০৪টি টেস্ট অনুষ্ঠিত হয়েছিল। টেস্ট ক্রিকেটের ইতিহাসে এটি চতুর্থ দীর্ঘতম ব্যবধান। সম্ভবতঃ ১৯৭৩ সালের শেষদিকে ডিএইচ রবিন্স একাদশের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমনের কারণে এ ব্যবধান সৃষ্টি হয়েছে।
বড়গাম রাজ্য
বড়গাম রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বড়গাম শহরে, যা বর্তমানে গুজরাত রাজ্যের বনাসকাণ্ঠা জেলায় অবস্থিত৷
ইতিহাস
রণাসন রাজ্যের চন্দ্রাবতী তালুকের শাসক কুমার কেশবদাসজী রাজসিংজী এই রাজ্যের পত্তন ঘটান৷ তিনি ছিলেন পারমার রাজবংশীয় রেহেবাড় রাজগোষ্ঠীর রাজপুত৷ রাজ্যটি ৭৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯৩১ খ্রিস্টাব্দের জনগণনা অনুসারে এর জনসংখ্যা ছিলো ৩৯৩৮ জন৷ রাজ্যটির রাজভাতার পরিমান ছিলো ৩৫,০০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর বড়গাম রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
শাসকবর্গ
বড়গাম দেশীয় রাজ্যের শাসকগণ ঠাকুর উপাধিতে ভূষিত হতেন৷
ম্খাস-গ্রুব-শাক্য-ল্হা-দ্বাং
ম্খাস-গ্রুব-শাক্য-ল্হা-দ্বাং (১৫৮৬-১৬৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম দ্কোন-র্দোর-স্প্রুল-স্কু  উপাধিধারী বৌদ্ধ লামা ছিলেন।
সংক্ষিপ্ত জীবনী
ম্খাস-গ্রুব-শাক্য-ল্হা-দ্বাং ১৫৮৬ খ্রিষ্টাব্দে তিব্বতের কোংপো নামক স্থানে জন্মগ্রহণ করেন। তার পিতার নাম ছিল ব্স্তান-স্রুং এবং মাতার নাম ছিল দ্পাল-মো-স্গ্রোল-মা । ঙ্গাগ-দ্বাং-নাম-ম্খা'-র্গ্যা-ম্ত্শো  নামক ফান-ব্দে  বৌদ্ধবিহারের প্রধান তাকে শিক্ষার্থীর শপথ ও ভিক্ষুর শপথ প্রদান করেন। ১৬০৪ খ্রিষ্টাব্দে তিনি ফান-ব্দে  বৌদ্ধবিহারের প্রধান রূপে অধিষ্ঠিত হন এবং সায়ত্রিশ বছর এই পদে থাকেন। এই সময় তিনি বিহারে মৈত্রেয় মন্দির, হেরুকা মন্দির ও প্রার্থনা গৃহ নির্মাণ করান। তিনি গৌতম বুদ্ধ ও বোধিসত্ত্ব ছাড়াও অতীশ দীপঙ্কর, ত্সোং-খা-পা-ব্লো-ব্জাং-গ্রাগ্স-পা, সাংস-র্গ্যাস-'ব্যুং-গ্নাস, ছোস-ক্যি-র্গ্যাল-পো প্রভৃতি বিভিন্ন বিখ্যাত বৌদ্ধের মূর্তি নির্মাণ করান। এছাড়াও তিনি প্রায় আড়াই হাজার বিখ্যাত বৌদ্ধ গ্রন্থ প্রকাশনার ব্যবস্থা করেন। ১৬৪০ খ্রিষ্টাব্দে তিনি ঝাল-স্ঙ্গা-ব্কা'-ব্র্গ্যুদ-ক্যি-থুন-মোং-মিন-পা'ই-ছোস-ব্যুং  নামক গ্রন্থ রচনা করেন। এই গ্রন্থে প্রথম চারজন 'ফাগ্স-পা-ল্হা  উপাধিধারী বৌদ্ধ লামার জীবনী বর্ণিত রয়েছে।
সৈয়দ আবুল মকসুদ
প্রাথমিক জীবন
সৈয়দ আবুল মকসুদ ১৯৪৬ সালের ২৩ অক্টোবর ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মানিকগঞ্জ জেলার শিবালয় উপজেলার এলাচিপুর গ্রামে জন্মগ্রহণ করেন। তার বাবা সৈয়দ আবুল মাহমুদ ও মা সালেহা বেগম। তার জন্মের দুই বছর পর ১৯৪৮ সালের ২০ নভেম্বর তার মা সন্তান জন্ম দিতে গিয়ে ধনুষ্টঙ্কারে আক্রান্ত হয়ে মারা যান। তার মায়ের মৃত্যুর পর তার বিমাতা বেগম রোকেয়া আখতার তাকে সন্তান স্নেহে লালনপালন করেন। তিনিও ১৯৮০ সালে মারা যান। তার বাবা কাব্যচর্চা করতেন। তাই শৈশব থেকে তিনি দেশি বিদেশি বিভিন্ন পত্রিকা পড়ার সুযোগ পান। তার বাবা বাড়িতে কলকাতার আনন্দবাজার পত্রিকা, দ্য স্টেটসম্যান ও ইত্তেহাদ এবং পরে ঢাকার দৈনিক আজাদ, দৈনিক ইত্তেফাক ও মর্নিং নিউজ পত্রিকা রাখতেন।
শিক্ষাজীবন
আবুল মকসুদের শিক্ষাজীবনের হাতেখড়ি হয় তাদের বাড়ির নাপিত লোকনাথ শীলের কাছে। তিনি তাকে 'বর্ণবোধ' ও 'আদর্শলিপি'র পাঠ দিতেন। এরপর তিনি পড়েন তাদের ডাক্তার নিবারণচন্দ্র সাহা পোদ্দারের কাছে। তিনি সপ্তাহে তিন-চার দিন তাকে পড়াতেন। তিনি ঝিটকা আনন্দমোহন হাই স্কুলে একেবারে ষষ্ঠ শ্রেণীতে ভর্তি হন। পরে তিনি ঢাকা বিশ্ববিদ্যালয়-এ পড়াশুনা করেছেন।
কর্মজীবন
তার কর্মজীবন শুরু হয় ১৯৬৪ সালে এম আনিসুজ্জামান সম্পাদিত সাপ্তাহিক নবযুগ পত্রিকায় সাংবাদিকতার মাধ্যমে। এটি ছিল পাকিস্তান সোস্যালিস্ট পার্টির মুখপত্র। পরে ন্যাশনাল আওয়ামী পার্টি সমর্থিত সাপ্তাহিক 'জনতা'য় কাজ করেন কিছুদিন। পরে ১৯৭১ সালে বাংলাদেশ বার্তা সংস্থায় যোগ দেন। ২০০৮ সালের ২ মার্চ বার্তা সংস্থার সম্পাদকীয় বিভাগের চাকরি ছেড়ে দেন। পরবর্তীতে তিনি দৈনিক প্রথম আলোর একজন নিয়মিত কলামিস্ট ছিলেন। এই দৈনিকে 'সহজিয়া কড়চা' এবং 'বাঘা তেঁতুল' শিরোনামে তিনি সমাজ, রাজনীতি, সাহিত্য-সংস্কৃতি নিয়ে কলাম লিখতেন।